PRIMĂRIA MUNICIPIULUI TIMIŞOARA

DIRECTIA AUTORIZARE ȘI CONTROL

COMPARTIMENT AUTORIZARE ACTIVITĂȚI COMERCIALE ȘI PUBLICITATE

Nr. SC2021-32791/26.11.2021

**REFERAT DE APROBARE A PROIECTULUI DE HOTĂRÂRE**

**privind modificarea Anexei 2 din HCLMT nr.110/05.04.2016 - Regulamentul privind condițiile de desfășurare a activităților comerciale și de prestări servicii pe raza municipiului Timișoara aprobat prin HCLMT 538/08.12.2015 și modificat prin HCLMT 110/05.04.2016**

**1. Descrierea situaţiei actuale:**

Prin HCLMT nr.110/05.04.2016 a fost modificat Regulamentul privind condițiile de desfășurare a activităților comerciale și de prestări servicii pe raza municipiului Timișoara, Regulament aprobat prin HCLMT 538/08.12.2015.

Art.129 alin.(1) din OUG nr.57/2019 privind Codul Administrativ, cu modificările și completările ulterioare prevede: “Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”.

**2. Schimbări preconizate și rezultate așteptate:**

Documentația a fost realizată în vederea modificării Anexei 2 din HCLMT nr.110/2016 - Regulamentul privind condițiile de desfășurare a activităților comerciale și de prestări servicii pe raza municipiului Timișoara aprobat prin HCLMT 538/2015 și modificat prin HCLMT 110/2016.

Modificările au fost realizate pentru a completa și detalia procedura de eliberare a acordului pentru desfășurarea exercițiilor comerciale astfel încât să se asigure corelarea desfășurării activității comerciale cu destinația spațiului intabulată în extrasul de carte funciară și procedura de vizare a acordurilor. Totodată a fost stabilită procedura în cazul pierderii acordului pentru defășurarea exercițiilor comerciale și eliminată procedura privind eliberarea duplicatului.

**3. Alte informații:**

Având în vedere că ultima modificare a Regulamentului privind condițiile de desfășurare a activităților comerciale și de prestări servicii pe raza municipiului Timișoara a fost făcută în anul 2016, a fost introdusă contravenția prevăzută și sancționată de art.73, pct.1 din OG nr.99/2000 actualizată, privind comercializarea produselor și serviciilor de piață, care poate fi aplicată de către reprezentanții Direcției Poliției Locale în cazul acordurilor nevizate în anii anteriori.

**4. Concluzii:**

Având în vedere cele menţionate mai sus, considerăm oportună modificarea Anexei 2 din HCLMT nr.110/05.04.2016 - Regulamentul privind condițiile de desfășurare a activităților comerciale și de prestări servicii pe raza municipiului Timișoara

PRIMAR,

DOMINIC FRITZ

ARHITECT ȘEF DIRECTOR DIRECȚIA AUTORIZARE ȘI CONTROL

GABRIEL ALMĂJAN MAGDALENA NICOARĂ

FO53-03, ver. 2